Quidditch er vinsælasta íþróttin í Harry Potter heiminum . Á síðustu 10 árum hefur íþróttin verið aðlöguð að okkar heimi og stækkað ört . Quidditch er ein framsæknasta íþrótt í heiminum í dag og skiptir því ekki í lið eftir kyni . Öll kyn spila saman inn á vellinum og mega lið hafa mest 4 af hverju kyni inni á vellinum í einu . Reykjavík Ragnarök snýr aftur til Miðgarðs í ár og munum við bjóða upp á talsvert fjölbreyttari dagskrá í ár . Auk þess að halda round table samræður munum við bjóða upp á quidditch viðburði fyrir alla gesti hátíðarinnar . Við munum bjóða upp á : * Svæði þar sem krakkar geta prófað kidditch ( quidditch fyrir krakka ) * Létta quidditch leiki þar sem allir geta hoppað inn og prófað að spila . Nærð þú gullnu eldingunni ? * Skráningu í landslið Íslands fyrir Heimsmeistaramótið 2020 í Richmond , Virginíu . * Verið með í quidditch leik á sunnudeginum með leikmönnum Reykjavík Ragnarök þar sem allir 16 ára eða eldri geta tekið þátt . Munt þú ganga til liðs við lið Ravenpuff eða lið Slythindor ? Að lokum verðum við með bás þar sem gestir geta spurt meðlimi liðsins spurninga um íþróttina og quidditch á Íslandi . Við hlökkum til að sjá ykkur öll á Midgard !